**Tájékoztató a 2021/2022-es tanév iskolai étkeztetés rendjéről**

A 2021/2022-es tanévre napközis ellátásra és étkezésre emailben kell jelentkezni a következő módon és időpontig:

* **2021. augusztus 25. (szerda) 14 óráig**,
* **kozetkeztetestarjan@gmail.com** címem tudnak jelentkezni,
* **a szeptemberi díj befizetését 2021. augusztus 30-áig kérjük befizetni a Takarékbank 50430268-10012899-00000000 számlaszámára**

|  |  |  |
| --- | --- | --- |
| szeptemberi díj: | MENZA (ebéd) | NAPKÖZI (tízórai, ebéd, uzsonna) |
| 100%-os térítési díj | 7.370 Ft (335 Ft/nap) | 11.330 Ft (515 Ft/nap) |
| 50%-os térítési díj | 3.685 Ft | 5.665 Ft |

* **Az étkezés szeptember 2-ától indul. Csak a befizetett tanulók részére tudjuk megrendelni az étkezési szolgáltatást.**

**Étkezési kedvezmények:**

* Három-, vagy több gyermekes családban élő **50%-ot fizet**
* Tartósan beteg vagy fogyatékkal élő **50%-ot fizet**
* Rendszeres gyermekvédelmi kedvezményben részesülő alsó- és felső tagozatos gyermek **ingyenesen étkezik**, azaz a szülőnek nem kell fizetnie.

Az étkezési kedvezményre való jogosultság igazolása a határozatok benyújtásával történik. Az ingyenes étkezésre jogosító határozat (RGYVK) lejáratának időpontját a szülőnek kötelessége figyelni! Amennyiben nem gondoskodik a kedvezmény folyamatosságáról, a gyermek étkeztetése fizetőssé válik.

**További fontos információk a 2021/2022-es tanév iskolai étkeztetés rendjéről:**A térítési díj fizetésére az alábbi lehetőséget biztosítjuk:

* átutalás, előre utalással a Takarékbank 50430268-10012899-00000000 számlaszámára

Minden hónap elején az aktuális havi étkezést kell befizetni, a lemondott étkezés jóváírása a következő hónapban történik.

Kérjük, hogy figyeljék az e-mail értesítést és tartsák be pontosan az ott megjelenő időpontokat és csak a meghatározott összeget fizessék be! Köszönjük.

Lemondásokat (betegség esetén) CSAK a **kozetkeztetestarjan@gmail.com email címen lehet** jelezni előző nap 14:00 óráig. (A közösségi oldalakon és magántelefonon lévő üzeneteket nem tudjuk elfogadni.)

A KÉSŐN, VAGY EGYÁLTALÁN NEM JELZETT LEMONDÁSSAL JÁRÓ ANYAGI FELELŐSSÉG KIZÁRÓLAG A SZÜLŐT TERHELI!